ועדת העבודה, הרווחה והבריאות, כנסת 17, פרוטוקול מספר 532, 2008-09-17 13:00

יצחק גלנטי: צהריים טובים לכל המשתתפים.

יצחק גלנטי: אני פותח בזה את הדיון בנושא תקנות בריאות העם (רישום מרפאות) (תיקון) התשס"ח – 2008.

יצחק גלנטי: אבקש מנציג משרד הבריאות להציג את הנושא.

מיקי דור: אנחנו פועלים היום על סמך תקנות שנקבעו לפני 21 שנה, ושהן היום בראייה של כל אחד שמכיר את הנושא מאוד מאוד לא עונות לצרכי היום.

מיקי דור: ההתפתחות של הכירורגיה בתקופה הזאת היתה אדירה.

מיקי דור: הרבה מאוד פעולות יצאו מבתי החולים לקהילה וככל שהפעולות יוצאות בקהילה והן יותר ממושכות אנחנו היינו בסד של תקנות שכתבו ש-40 דקות זה הזמן המותר לעשות ניתוחים מחוץ לבית החולים.

מיקי דור: זה כמובן ארכאי.

מיקי דור: הנושא הועבר לדיון של מיטב הכירורגים בארץ והמועצה העליונה לכירורגיה.

מיקי דור: גברת רות פלד ריכזה את העבודה ממולם ואת ההמלצות שלהם, ובהמלצות שלהם זה הארכה של הזמן הזה ל-5 שעות.

מיקי דור: בהזדמנות חגיגית זאת אנחנו כמובן עושים סדר בכל הפעולות מה מותר ומה אסור, זו המהות של התקנות האלה ועורכת דין אילנה מיישר היא זו הכינה את ההצעה.

מיקי דור: ברשותך נעביר אליה.

מיקי דור: גם על דעת ההסתדרות הרפואית, זה מתואם איתם כל דבר והמועצה הלאומית לכירורגיה בהסכמה.

אילנה מישר: בשלב זה אם אפשר להיכנס כבר לפירוט של התקנות.

אילנה מישר: אם אין שאלות כלליות אחרות.

יצחק גלנטי: אני הייתי רוצה לפני שאנחנו נכנסים לדיון הייתי מבקש לדעת מהנוכחים האם יש מי שיש לו הסתייגות כלשהי מהתקנות?

יצחק גלנטי: התנגדות כלשהי?

יצחק גלנטי: מוסכם על כולם.

זאב אהרונסון: להוסיף עליהן.

זאב אהרונסון: אבל זה נעשה מול המשרד.

מיקי דור: נוסיף בפירוט של התקנות, ד"ר אהרונסון מהמאוחדת רוצה להוסיף שם פירוט נוסף לתקנות בהנחיות לשטח.

יצחק גלנטי: אני מבין שמשרד האוצר לא נוכח פה.

יצחק גלנטי: כנראה שאין תוספת תקציבית.

יצחק גלנטי: אין כסף.

מיקי דור: זה לא רק זה.

מיקי דור: אפילו זה יקל קצת על מערכת הבריאות כשיותר פעולות ייעשו מחוץ לבתי החולים.

יצחק גלנטי: נציגים של קופת חולים מאוחדת, יש?

יצחק גלנטי: משרד המשפטים?

יצחק גלנטי: אז אפשר להתחיל להקריא.

ג'ודי וסרמן: זה משהו כללי מהמשרד.

ג'ודי וסרמן: מבחינת בריאות הציבור אנחנו מדברים על הוצאת עוד פעולות מבתי החולים למרפאות והשאלה היא אם מבחינת בריאות הציבור, מבחינת הביטחון הבריאותי של הציבור באמת?

מיקי דור: בפירוש ובאחריות כן.

מיקי דור: המרפאות האלה אנחנו בודקים אותן באופן שיטתי, גב' רות פרוינד ואני והצוות שכולל כירורג ומרדים ואנשי מקצוע בודקים כל מרפאה כזאת, הם נבדקים על ידינו הרבה יותר בקפידה מאשר בתי חולים ששמה כמובן יש מערכות יותר גדולות.

מיקי דור: באחריות ואולי יותר חשוב, בבדיקה של כמות הסיבוכים לאורך השנים אין שמה יותר סיבוכים, אפילו הרבה פחות.

מיקי דור: זה כמובן בגלל שמראש הרופא שצריך לעשות את הפעולה אם הוא סבור שיש סכנה הוא עצמו לא יעיז לעשות את זה שלא בבית חולים.

מיקי דור: לכן ראש מנגנון ההגנה הזה קיים ומפוקח על ידי משרד הבריאות.

ג'ודי וסרמן: אתם בודקים שיש את הציוד הנדרש וכוח האדם הנדרש?

מיקי דור: בוודאי.

רות פרוינד: זה פרוצדורות יותר קטנות.

רות פרוינד: מלכתחילה.

ג'ודי וסרמן: עד 5 שעות זה לא פרוצדורה ממש קטנה.

רות פרוינד: זה יותר קטן ממה שנעשה בבתי חולים.

יצחק גלנטי: כשאנחנו מגדירים מרפאות הכוונה היא אך ורק למרפאות של קופות החולים?

מיקי דור: לא.

מיקי דור: להיפך.

מיקי דור: על פי החוק מרפאות קופות חולים פטורות מרישוי.

מיקי דור: מדובר פה במרפאות בבעלות פרטית או בבעלות עקיפה של קופות.

מיקי דור: דוגמה אתן, יש מרפאה כירורגית ברמת החייל שעושה ניתוחים פלסטיים.

מיקי דור: פה מדובר על שאיבת שומן, ניתוחים קוסמטיים שהם מהווים את אורך הזמן לכן אנחנו פחות מוטרדים.

מיקי דור: הרבה ניתוחים נוספים שהם לא מסובכים.

מיקי דור: יש בהגדרה החוקית שאילנה תגיד מיד הנחיות מה לא ניתן לבצע במקומות האלה.

מיקי דור: אנחנו מדברים שם על אשפוז עד 23 שעות.

אייל לב ארי: שאלת הבהרה לגבי הבדיקה של המרפאות, אם זה כולל גם ביקורות פתע שאתם עושים?

מיקי דור: בהחלט כן.

מיקי דור: לפחות בשני מקרים סגרנו מרפאות בעקבות ביקורת פתע.

מיקי דור: יש כרגע פעילות כשלושים וכמה מרפאות מהסוגים האלה.

מיקי דור: הן נבדקות בדיקות פתע.

מיקי דור: בדרך כלל שיש לנו איזשהו מידע.

יצחק גלנטי: זאת אומרת אתם מצפים לקבלת מידע חיצוני על מנת לבצע ביקורת פתע.

מיקי דור: גם.

מיקי דור: למשל, היה איזשהו מקרה של סיבוך במרפאה פרטית.

מיקי דור: אנחנו למחרת עשינו סיור כמעט בכל המרפאות הפרטיות לוודא כל מיני דברים.

יצחק גלנטי: זה רק בגלל הסיבוך שנוצר?

מיקי דור: כן, כמובן.

יצחק גלנטי: אבל אין ביקורת אקראית, מה שנקרא פתע אקראית, אחת לתקופה, לקחת איזשהו מדגם?

מיקי דור: נעשה אבל לא כל כך הרבה.

מיקי דור: עניין של כוח אדם.

ג'ודי וסרמן: לפני מתן רישיון אתם בודקים מרפאה מרפאה וגם לפני חידוש הרישיון.

מיקי דור: בוודאי.

ג'ודי וסרמן: וזה אחת ל-3 שנים?

רות פרוינד: תלוי.

רות פרוינד: זה אחת לשנה גם.

רות פרוינד: אם הם לא מצטיינים אנחנו חוזרים אחרי שנה.

יצחק גלנטי: זאת אומרת התעוררה באיזשהו מקרה בעיה או נודע על קיומה של איזושהי בעיה אז תקופת הביקורת היא הרבה יותר קצרה.

מיקי דור: בדיוק.

מיקי דור: יש מקומות שחוזרים אחרי חודש ויש מקומות שאומרים עד שלא תתקנו אנחנו לא מאפשרים לכם להמשיך לעבוד.

אילנה מישר: תקנות בריאות העם, רישום מרפאות תיקון תשס"ח 2008.

אילנה מישר: בתוקף סמכותי לפי סעיף 34 לפקודת בריאות העם 1940 ולאחר התייעצות עם ההסתדרות הרפואית בישראל ידרשו ועדת העבודה, הרווחה והבריאות של הכנסת לפי סעיף 31א לחוק יסוד הכנסת וסעי ף עב לחוק העונשין תשל"ז 1977 אני מתקין תקנות אלה.

אילנה מישר: תיקון תקנה 1, בתקנה 1 התקנות יותאמו לרישום מרפאות תשמ"ז 1987 להלן התקנות העיקריות.

אילנה מישר: (1) במקום הגדרה כירורגיה בינונית יבוא כירורגיה בינונית כירורגיה בהתאמה כללית כלפי עצמן שאינו עולה על 5 שעות שאינה כרוכה בפעולות המצוינות בתוספת השנייה.

אילנה מישר: וכאן אני רוצה להוסיף מה שהושמט בטעות, המילים בהרדמה אזורית.

אילנה מישר: שזה גם נכלל בכירורגיה בינונית כך שזה כירורגיה בהרדמה אזורית או בהרדמה כללית בהמשך.

אילנה מישר: (2) הגדרה כירורגיה גדולה תימחק.

אילנה מישר: (3) במקום הגדרה הרדמה כללית קצרה והרדמה כללית ארוכה יבוא הרדמה כללית.

אילנה מישר: הרדמה מלאה של גוף האדם הדורשת תמיכה בפעולות הגוף החיוניות.

אילנה מישר: (4) אנחנו נבקש למחוק הגדרות שחשבו שהן מיותרות ובגלל זה ביקשנו למחוק אותן.

אילנה מישר: כששמנו לב על הטעות אנחנו נבטל את התיקון הזה שמסומן 4.

אילנה מישר: בסופו יבוא קורס להחייאה בסיסית שאישר המנהל.

אילנה מישר: קורס להחייאה קרדיולוגית מתקדמת, קורס מרוכז להחייאה, ותמיכת חיים במצבי חיים קרדיולוגים שאישר המנהל.

יצחק גלנטי: זה משהו מוזר.

יצחק גלנטי: יש פה שני נוסחים שונים.

ג'ודי וסרמן: יש נוסח אחד בפני הוועדה שאותה פסקה 4 לא נמצאת.

אילנה מישר: היה נוסח אחד שנשלח לוועדה ביולי ואחרי הערות של עורך דין אייל לב ארי עשיתי כמה תיקונים קטנים.

אילנה מישר: זה נכון שהתיקון שעכשיו ביקשתי למחוק זה נוסף אחרי כן.

יצחק גלנטי: זה הכי גרוע שכל אחד מחזיק עותק אחר ולא יודע על מה מדובר פתאום.

יצחק גלנטי: טוב, עד שיגיעו ההעתקים אני רוצה לדעת מי מתנגד.

יצחק גלנטי: אף אחד לא מתנגד, זה מוזר.

אילנה מישר: יש התנגדות מסוימת של הסתדרות רופאי השיניים.

אילנה מישר: הארגון חושש.

אילנה מישר: ככלל מרפאות רופאי שיניים לא טעונות רישוי כמרפאות לפי תקנות בריאות העם.

אילנה מישר: יש הצעת תקנות להסדיר את הטיפול בסדציה והרדמה כללית בתקנות על פי פקודת רופאי השיניים שגם לזה הסתדרות רופאי השיניים מתנגדת.

אילנה מישר: כאן סעיף שעומד בפני עצמו שכתוב איזה פעולות לא ייעשו במרפאה וכאן אפשר לפרש את הכוונה גם למרפאה של רופא שיניים.

אילנה מישר: ויש שני סייגים על ניתוחים שאסורים.

אילנה מישר: זה אדם שמצב הבריאות שלו ירוד מאוד ובגלל זה יש הסתכנות יותר גבוהה לסיבוכים, או שמשקל הגוף שלו גבוה מאוד.

אילנה מישר: שניתוחים אלו יהיו רק בבתי חולים ולא במרפאות.

אילנה מישר: אז הסתדרות רופאי השיניים מתנגדת לתחולת ההוראות האלו.

יצחק גלנטי: אז לא הצלחתם להגיע לאיזושהי הסכמה?

אילנה מישר: מבחינת תפיסת משרד הבריאות זה נכון שההגבלות האלו יחולו גם עליהם.

יצחק גלנטי: זוהי פגיעה, אני מבין, בעיסוק שלהם.

אילנה מישר: אבל זו פגיעה שלדעתנו היא מוצדקת כדי לשמור על בריאות הציבור.

אילנה מישר: זה מידתי.

אילנה מישר: מתכוונים לעגן בצורה מפורשת בתקנות רופאי שיניים.

מיקי דור: אותם השיקולים שמניעים אותנו לשמור על החולה בסיכון גבוה במרפאה כללית חלים על שיניים.

יצחק גלנטי: האם נציגים של רופאי השיניים זומנו?

וילמה מאור: זומנו.

ג'ודי וסרמן: מה שאתם אומרים למרות שלפי תקנה 2 של התקנות הקיימות מרפאות שיניים מרפאות להגשת שירותי רפואת שיניים אינן חייבות ברישום.

אילנה מישר: נכון.

ג'ודי וסרמן: אנחנו מדברים על מרפאות פרטיות ולא מרפאות של תאגידים.

ג'ודי וסרמן: הן לא מבקשות רישיון.

ג'ודי וסרמן: אתם בעצם לא בודקים אותן.

ג'ודי וסרמן: והיום הן עושות ניתוחים גם לגבי האנשים שבהצעה שלכם יהיה אסור בעתיד לעשות ניתוחים אתם חושבים שזה מוצדק להחיל את ההגבלה הזאת גם עליהם?

אילנה מישר: נכון.

ג'ודי וסרמן: ואם הם עושים ניתוחים בכלל לגבי האנשים האלה בסוף התוספת השנייה מוצג שהם פשוט בסכנת חיים.

אילנה מישר: לגבי המרפאות הכירורגיות אלה הרשומות הן בפיקוח די צמוד כפי ששמעתם ובכל זאת אנחנו אוסרים את הניתוחים האלו באנשים הרגישים האלה.

אילנה מישר: לגבי מרפאות שיניים שאינן של תאגידים שבגלל זה לא בפיקוח שלא יעשו את הניתוחים.

יצחק גלנטי: האם בתי החולים מבחינת החוק, כל בתי החולים בארץ הם מצוידים במרפאות שיניים?

מיקי דור: לא.

אילנה מישר: יש מספיק.

אילנה מישר: זה לא שמדובר בתופעה שלא קיימת.

ג'ודי וסרמן: כמה מרפאות שיניים יש בבתי החולים?

מיקי דור: להערכתי בכמחצית מבתי החולים הגדולים.

יצחק גלנטי: האם אני יכול לומר שבתי החולים במרכזים העירוניים הגדולים יש שם מרפאות שיניים ואילו בפריפריה אנחנו עשויים למצוא בתי חולים ללא מרפאות שיניים?

מיקי דור: לא בהכרח.

מיקי דור: לפעמים אפילו הפוך כי במרכז יש אלטרנטיבות.

מיקי דור: ואז בית חולים גדול לא כל כך מעוניין להיכנס לתחום הזה אם כי קיימים.

מיקי דור: דווקא בבתי החולים בפריפריה יש להן מרפאות שיניים יוצאות מהכלל, פוריה, צפת, אילת, אשקלון מהמובילים בארץ, פרופ' נחליאלי.

מיקי דור: באר שבע, יוספטל.

יצחק גלנטי: מה אומרת נציגת משרד המשפטים בעניין?

יצחק גלנטי: כי הרי זה בכל זאת מגבלה של עיסוק של רופאי השיניים בסיטואציה הזאת.

ג'ודי וסרמן: כן אבל השאלה האמיתית היא מבחינה מקצועית, אם משרד הבריאות חושב שאכן צריך להטיל את המגבלה והיא מידתית.

יצחק גלנטי: חס וחלילה, שלא נהיה חשופים אחר כך לאיזושהי תביעה לבג"ץ בעניין הזה על פגיעה בזכויות העיסוק.

מיקי דור: רק במקרים של סיכון גבוה זה מתייחס.

מיקי דור: אף אחד לא משוגע לרוץ לבג"ץ לדרוש לסכן אדם בסיכון גבוה דווקא במקום הפחות מתאים.

ג'ודי וסרמן: השאלה במצב המשפטי כיום לפי התקנות היום הרי מותר להרדים אדם עד 40 דקות ואין את ההגבלות לגבי סוגי האנשים שמנועים עכשיו בתוספת השנייה.

ג'ודי וסרמן: השאלה אם עדיין קיים חשש לבריאות.

ג'ודי וסרמן: אם ההרדמה היא יותר קצרה לא 5 שעות אלא 40 דקות, האם גם אז יש חשש לגבי סוגי המטופלים האלה?

מיקי דור: אמת.

זאב אהרונסון: הבעיה לא בהרדמה.

זאב אהרונסון: הבעיה בהערה של החולה.

זאב אהרונסון: אז גם ב-40 דקות.

ג'ודי וסרמן: מה שאתם אומרים שההגבלה נדרשת בלי קשר לאורך ההרדמה.

ג'ודי וסרמן: גם היום היה נכון שבהרדמה של עד 40 דקות שיהיה סייג לגבי סוגי החולים האלה.

מיקי דור: בהחלט.

יצחק גלנטי: האם ידוע לכם על מקרים שבהם הורדמו אנשים עם בעיות במרפאות שיניים וכתוצאה מזה חל סיבוך?

מיקי דור: היה לצערנו לפני כ-15 שנה מקרה בירושלים, זה נכנס אצלנו כטראומה מאוד רצינית, של ילדה שפרופסור ירושלמי הרדים אותה והיא נפטרה.

יצחק גלנטי: יכול להיות שרופא השיניים, אומר, יש לי פה בעיה, אני לא מתעסק איתה?

מיקי דור: בקופת חולים מאוחדת מקפידים לעשות את זה בבתי חולים.

מיקי דור: חולים בסיכון גבוה שלא רוצים לעשות את זה.

יצחק גלנטי: זאת אומרת עצם ההכנסה הזאת של הסעיף הזה בתקנות הוא לא עשוי לפגוע ברופאי השיניים?

מיקי דור: אמצעי זהירות קיים.

אילנה מישר: תיקון תקנה 2א.

אילנה מישר: במקום תקנה 2א יבוא פעולות רפואיות הקורות במרפאה.

אילנה מישר: פעולות כירורגיות המפורטות בתוספת השנייה בגין פעולה כירורגית והרדמה כללית לפרק זמן העולה על 5 שעות יבוצעו בבית חולים הרשום בלבד ואסורות לביקור במרפאה.

אילנה מישר: תיקון תקנה 4.

אילנה מישר: (3) בתקנה 4 לתקנות עיקריות במקום לאחר שיתקיימו יבוא מתקיימים.

יצחק גלנטי: אני מבקש מהייעוץ המשפטי אם יש הערות אז לומר מיד את דברכם.

אילנה מישר: תיקון תקנה 11. 4.

אילנה מישר: בתקנה 11 ה בתקנות עיקריות בסופה יבוא להלן מקרה בהרדמה.

אילנה מישר: תיקון התוספת השנייה 5.

אילנה מישר: במקום התוספת השנייה בתקנות העיקריות יבוא תוספת שנייה תקנה 1 ותקנה 2א רבתי, פעולות כירורגיות אסורות במרפאה.

אילנה מישר: (1) ניתוחים בהם קיימת סבירות להזדקקות לעירוי דם או צורך בהכנת דם טרום ניתוחי.

אילנה מישר: (2) חדירה בניתוח לחלל הבטן.

יצחק גלנטי: זאת אומרת במקרה בדיקה של קולונוסקופיה לא נחשבת?

מיקי דור: מותר לבצע זו המטרה.

אילנה מישר: ונוסיף את זה גם בהמשך.

אילנה מישר: חדירה בניתוח לחלל הבטן או לחלל בית החזה לרבות ניתוח כיס השתן ולא פוסלים את הטיפול בכיס השתן, ניתוח ערמונית, EACP, והתקנת פג.

אילנה מישר: ולמעט ניתוח ראשוני.

יצחק גלנטי: סליחה מה זה התקנת פג?

מיקי דור: זה הכנסת של צינור לקיבה לאשפר להאכיל אותם דרך כאן.

אילנה מישר: ניתוח ראשוני בבקע שאינו כלוא.

אילנה מישר: ואנחנו עכשיו נוסיף באנדוסקופיה אבחנתית, וזה יהיה בסוף של הרשימה "ולמעט".

יצחק גלנטי: יש אנדוסקופיה שהיא לא הכנתית?

רות פרוינד: כן.

רות פרוינד: שהיא ניתוחית.

ג'ודי וסרמן: ויש סוגים אחרים של חדירה שזה לא בניתוח?

ג'ודי וסרמן: וזה מותר?

מיקי דור: כן.

ג'ודי וסרמן: אז למה רק למעט אנדוסקופיה?

מיקי דור: כל חדירה שאיננה ניתוח.

יצחק גלנטי: אבל בקולנוסקופיה וגם באנדוסקופיה ניתן לבצע בעצם ביופסיה.

מיקי דור: כן.

מיקי דור: זה נקרא אבחנתי.

אילנה מישר: (3) טיפול בכלי דם גדולים,(4) צנתורי לב וכלי דם.

אילנה מישר: (5) חדירה לחלל תוך גולגולתי.

אילנה מישר: (6 שאיבת שומן בכמות מעל 5 ליטרים.

אילנה מישר: (7) ניתוח שלפי הסיווג של חברה אמריקאית של רופאים המקצועיים להלן NSA כמפורט להלן מדורג בדרגה 3 ולמעלה.

מיקי דור: זאת אומרת זה החולים החמורים.

אילנה מישר: אז (1) מטופל עורי (2) מטופל הסובל ממחלה מערכתית קלה או בינונית (3) מטופל הסובל ממחלה מערכתית חמורה המגבילה את פעילותו היומיומית אך אינה משביתה אותה לחלוטין.

אילנה מישר: (4) מטופל הסובל ממחלה מערכתית חמורה המגבילה את פעולתו היומיומית והמהווה סיכון מתמשך מיידי לחייו.

ג'ודי וסרמן: צריך למחוק את 1 ו-2.

אילנה מישר: 1 ו-2 למחוק.

ג'ודי וסרמן: איך נגיד מדורג בדרגה 3 ומעלה כמפורט להלן ואז לכתוב את 3 ו-4.

מיקי דור: אני רק רוצה להיות בטוח.

מיקי דור: אנחנו בזה לא אוסרים את כל 3.

מיקי דור: כי 3 יש שיקול דעת.

ג'ודי וסרמן: 3.

ג'ודי וסרמן: אם יש לו לחץ דם גבוה או סוכרת.

ג'ודי וסרמן: 3 נכלל.

זאב אהרונסון: אם זה מגביל את הפעילות היומיומית אז הוא בסיכון גבוה.

זאב אהרונסון: אם זה לא מגביל אז זה בסדר.

ג'ודי וסרמן: אבל במועצה האחרונה אני זוכרת את ההתעקשות של רופאי הגסטרו.

ג'ודי וסרמן: הם אמרו לא נעשה גסטרו לאדם שיש לו לחץ דם גבוה וסוכרת?

ג'ודי וסרמן: אז מה?

ג'ודי וסרמן: אז הוא מטופל.

יצחק גלנטי: רבותיי ההתמצאות הרפואית שלי שואפת לאפס אבל הייתי רוצה שתבחנו את העניין היטב.

יצחק גלנטי: אנחנו הולכים פה לאשר תקנות.

מיקי דור: ברשותך ניסוח.

מיקי דור: מתוך קבוצה 3 מטופל הסובל ממחלה מערכתית חמורה או שמשביתה אותו לחלוטין.

מיקי דור: מתוך קבוצה 3.

אילנה מישר: (8) ניתוח באדם בעל BMI

ג'ודי וסרמן: אם כבר חוזרים לוועדה עם פסקה 3 אני מציעה שתחזרו גם עם 2 למענם שהוספת את החדירה בניתוח.

ג'ודי וסרמן: אם את מוסיפה את האיסור של החדירה רק בניתוח לא צריך למעט את האנדוסקופיה כי זה לא ניתוח.

אילנה מישר: תיקון התוספת השלישית.

אילנה מישר: בתוספת השלישית תקנות עיקריות בפרט 1ב במקום אזור יבוא חדר.

ג'ודי וסרמן: זה מחייב חדר התאוששות.

אילנה מישר: בתוספת הרביעית לתקנות עיקריות, בכותרת המילה צנתורים תימחק.

אילנה מישר: כי זה רק בכותרת של התוספת הרביעית משום שרוב הצנתורים אסורים אז זה קצת היה מטעה שזה נכלל בכותרת של התוספת שמדבר על כירורגיה בינונית.

אילנה מישר: בסופו יבוא (3) צוות רפואי ופרה רפואי (א) הרדמה כללית תבוצע על ידי מומחה בהרדמה (ב) בחדר התאוששות שנמצא בו מטופל יימצא רופא בעל ניסיון של שנה לפחות בהרדמה בבית חולים ואשר עבר בתוך 3 השנים האחרונות קורס להחייאה קרדיולוגית מתקדמת ACLS שתפקידו להשגיח על המתאושש מהרדמה.

יצחק גלנטי: סליחה סעיף 3א הרדמה כללית תבוצע בידי מומחה בהרדמה.

יצחק גלנטי: האם יש מצב אחר?

זאב אהרונסון: מה שכתוב פה זה כלום.

זאב אהרונסון: אני אאמן אותך 3 שבועות ואני אגיד שאתה מומחה בהרדמה.

זאב אהרונסון: לא כתוב רופא מומחה בהרדמה.

אילנה מישר: משום שבתיקון קודם כתבנו להלן המומחה בהרדמה אז זה כן רופא.

זאב אהרונסון: ועכשיו מנסים לעשות אחיות.

אילנה מישר: אני אסביר.

אילנה מישר: זה כתוב בתקנה 11ה.

אילנה מישר: כתוב פעולות כירורגיות בינונית יבוצעו רק בהשתתפות רופא מומחה בהרדמה להלן מומחה בהרדמה.

זאב אהרונסון: הייתי מקפיד וכותב רופא מומחה בהרדמה.

זאב אהרונסון: תוסיף את המילה רופא.

אילנה מישר: (ג) האחות האחראית על חדר הניתוח תהיה אחות מוסמכת בוגרת השתלמות בסיוע בחדר ניתוח שהכיר בה המנהל.

אילנה מישר: (ד) האחות האחראית על חדר התאוששות תהיה אחות מוסמכת בוגרת השתלמות מוכרת בטיפול נמרץ שהכיר בה המנהל.

אילנה מישר: (ה) תימצא בחדר התאוששות אחות אחת לפחות לכל 3 מטופלים.

אילנה מישר: (ו) כל הרופאים והאחיות המועסקים במרפאה יהיו בוגרי קורס להחייאה בסיסית.

אילנה מישר: 4.

אילנה מישר: הכנת החולה.

אילנה מישר: הכנת המטופל לניתוח תיעשה על ידי רופא מומחה בהרדמה ותכלול אומדן של סיווג ASA ו-DMI.

אילנה מישר: 5.

אילנה מישר: הרדמה, התאוששות ושחרור.

אילנה מישר: (א) הרדמה וטיפול בהתאוששות יבוצעו בהתאם להנחיות המפורטות בחוזר מנהל הרפואה של משרד הבריאות המופצים בידי המנהל לכל המוסדות ומפורסמים באתר האינטרנט של משרד הבריאות.

אילנה מישר: (ב) מטופל לא ישאר לאחר ניתוח במרפאה בתקופה העולה על 24 שעות.

אילנה מישר: בנסיבות בהן נדרשת השגחה לתקופה נוספת ידאג הרופא האחראי במרפאה להחזרתו של המטופל לבית חולים בהתאם לתקנה 11ג רבתי.

רות פרוינד: 24 שעות מרגע הניתוח או מהרגע שהוא נכנס למרפאה?

רות פרוינד: זה תמיד שואלים אותי את הדבר הזה.

אילנה מישר: לאחר הניתוח.

אילנה מישר: מסיום הניתוח.

מיקי דור: ב(א) לא הייתי מתחייב שמופצים בידי המנהל לכל המוסדות הרפואיים.

מיקי דור: הייתי מוחק את זה.

מיקי דור: מספיק לי חוזרי מנהל הרפואה של משרד הבריאות.

מיקי דור: כי אם לא הפצת למוסד מסוים אז זה הפסיק להיות חוזר מנהל רפואה?

מיקי דור: למה פה להתחייב?

מיקי דור: אתה פה מתחייב על דבר מיותר.

יצחק גלנטי: אני מבקש להבין פה משהו.

יצחק גלנטי: קודם נאמר שמי שסובל מ-DMI העולה על 35.

יצחק גלנטי: אבל בעצם מותר במרפאה לנתח להוציא עד 5 ליטרים.

יצחק גלנטי: יכול להיכנס אחד שהוא ב-DMI.

מיקי דור: 5 ליטרים היא כמות גדולה.

מיקי דור: גם לאדם מאוד שמן נכון שזה יהווה אחוז יותר קטן אצלו אבל הכמות היא גדולה.

מיקי דור: וזה רזיקו שלא כדאי לקחת.

אילנה מישר: (6) בקרה.

אילנה מישר: הרופא האחראי על המרפאה אחראי לקיום תנאים אלה לרבות מעקב אחרי סוג הניתוחים ומשכם.

אילנה מישר: תחילתם של תקנות אלה 6 חודשים מיום פרסומם.

יצחק גלנטי: אנחנו מבקשים להכין נוסח חדש עם כל התיקונים שבפנים ואין שום סיבה שאנחנו נעכב את התהליכים פה.

ג'ודי וסרמן: בתוספת השנייה תחזרו בבקשה עם פסקה 2 מתוקנת.

ג'ודי וסרמן: ופסקה 7 פסקות משנה 3 ו-4.

ג'ודי וסרמן: גם 8.

מיקי דור: בהחלט.

אייל בן ארי: מקרה של מטופל חס וחלילה שצריך להיות מפונה לבית חולים.

אייל בן ארי: נכון שהתקנות מחייבות התקשרות עם בית חולים.

אייל בן ארי: מה אנחנו עושים עם מרפאות פריפריאליות שבית חולים הוא לא כל כך קרוב?

מיקי דור: מתקשרים לבית חולים הקרוב ואנחנו בבקרה בודקים את קיום ההתקשרות הזאת.

אייל לב ארי: מבחינת אמבולנס קרוב וכדומה זה נתון לחסדי שמיים בגלל שהוא בפריפריה.

זאב אהרונסון: זה גם לשלול את המעט שאפשר לתת בפריפריה.

אייל לב ארי: אנחנו שואלים את זה כדי להיות בטוחים שיש איזושהי עין פקוחה.

זאב אהרונסון: לא תעזור עין פקוחה אם זה רחוק מבית חולים.

מיקי דור: כמעט שאין מרפאות כירורגיות מהסוג הזה בפריפריה.

מיקי דור: בקה אל גרביה זו פריפריה לצורך העניין.

מיקי דור: אז הוא 10 דקות מחדרה.

מיקי דור: בגליל העליון אין כאלה מרפאות בכלל ובנגב לא.

מיקי דור: בבאר שבע יש מרפאה אחת אבל היא בדיוק 5 דקות.

מיקי דור: בעפולה יש בית חולים קהילתי.

מיקי דור: אין מרפאות כירורגיות באזור.

מיקי דור: לצערנו בתל אביב מרבית המרפאות הכירורגיות.

ג'ודי וסרמן: אבל מבחינת

ג'ודי וסרמן: כם ההתקשרות עם בית החולים זה מה שחשוב.

מיקי דור: זה חלק מהדברים שאנחנו בודקים בבקרה.

מיקי דור: בהחלט כן.

מיקי דור: אנחנו שואלים מה הנוהלים וכולי.

יצחק גלנטי: אני חושב שאני יכול לסגור את הישיבה.

יצחק גלנטי: אתה יכול להעביר מסר מיושב ראש הוועדה לשר הבריאות יעקב בן יזרי שהוא מעכב את זה מטעמים שלא לעניין.

יצחק גלנטי: תודה רבה לכם.